钦定古今图书集成/明伦汇编/氏族典/第313卷 > 《廖用贤尚友录》 > 成勇
## 钦定古今图书集成/明伦汇编/氏族典/第313卷 > 《廖用贤尚友录》 > 成勇

按《明外史成勇传》：“勇字仁有，安乐人。天启二年会试，
答策言宦官之祸，被放。又三年，成进士，授饶州推官。
丁内外艰，历开封、归德二府推官。崇祯十年，行取入
京，勇得南京吏部主事，授御史。杨嗣昌夺情入阁，黄
道周、何楷、林兰友、刘同升、赵士春言之，咸获谴。勇愤
上疏。疏入，帝大怒，命削籍，戍宁波卫。后用刘宗周、张”
玮言，命以他官用。甫闻命而京师陷。福王时起御史，
不赴。后为僧，越十五年而终。